CELEX: 62012CN0225
Language: bg
Date: 2012-05-14 00:00:00
Title: Дело C-225/12: Преюдициално запитване, отправено от Raad van State (Niederlande) на 14 май 2012 г. — C. Demir, друг участник в производството: Staatssecretaris van Justitie

11.8.2012   
            
            
               BG
            
            
               Официален вестник на Европейския съюз
            
            
               C 243/4
            
         Преюдициално запитване, отправено от Raad van State (Niederlande) на 14 май 2012 г. — C. Demir, друг участник в производството: Staatssecretaris van Justitie
   (Дело C-225/12)
   2012/C 243/07
   Език на производството: нидерландски
   
      Запитваща юрисдикция
   
   Raad van State
   
      Страни в главното производство
   
   
      Жалбоподател: C. Demir
   
      Ответник: Staatssecretaris van Justitie
   
      Преюдициални въпроси
   
   
               1.
            
            
               Следва ли член 13 от Решение № 1/80 (1) да се тълкува в смисъл, че тази разпоредба се прилага към материално- и/или процесуалноправното изискване за първоначалното приемане дори когато такова изискване — в настоящия случай временно разрешение за пребиваване — следва да възпрепятства по-специално незаконното влизане на територията на страната и незаконния престой преди подаването на молба за издаване на разрешение за пребиваване и в тази връзка може да се разглежда като мярка по смисъла на точка 85 от Решение от 21 октомври 2003 г. (2) по дело Abatay и др. (C-317/01 и C-369/01), която може да бъде засилена?
            
         
               2.
            
            
               
                           а)
                        
                        
                           В тази връзка какво значение следва да се придаде на изискването за законно пребиваване по смисъла на член 13 от Решение № 1/80?
                        
                     
                           б)
                        
                        
                           В това отношение има ли значение обстоятелството, че съгласно националното право подаването на молба само по себе си води до законност на пребиваването до отхвърлянето на молбата или е от значение само обстоятелството, че съгласно националното право пребиваването до подаването на молбата се разглежда като незаконно?
                        
                     
         
      (1)  Решение № 1/80 на Съвета по асоциирането от 19 септември 1980 г. относно развиване на асоциирането, прието от създадения със Споразумението за асоцииране Съвет по асоцииране.
   
      (2)  Recueil, стр. I–12301.